Khadijeh Saqafi

Khadijeh Saqafi (Parsi: ; 21 Mac 2009) merupakan seorang revolusioner Iran dan isteri kepada Ruhollah Khomeini, Pemimpin Agung Iran dan ketua Revolusi Iran. Di Iran, beliau dikenali sebagai "ibu revolusi Islam".

 Kehidupan awal 
Saqafi dilahirkan pada  di Tehran. Beliau juga merupakan anak perempuan Haji Mirza Mohammad Thaqafi-e Tehrani, seorang ulama dan saudagar yang dihormati. 

 Perkahwinan dan kehidupan berikutnya 
Saqafi menjadi isteri Ruhollah Khomeini yang berusia 29 tahun pada tahun 1929 atau 1931. Mereka mempunyai tujuh anak bersama-sama, tetapi hanya lima sahaja yang dapat meningkat usia dari zaman kanak-kanak mereka. Keluarga itu menetap di Qom sehingga Khomeini dibuang negeri pada tahun 1964. Anak lelaki mereka Mostafa meninggal dunia di Iraq pada tahun 1977 semasa dalam buangan, manakala anak lelaki kedua mereka Ahmad meninggal dunia akibat serangan jantung pada tahun 1995.

Sepanjang perkahwinan mereka, Saqafi mengelakkan diri untuk menjadi perhatian umum, walaupun dia digambarkan sebagai penyokong kuat penentangan suaminya terhadap Shah, Mohammad Reza Pahlavi. Akbar Hashemi Rafsanjani, bekas Presiden Iran, memanggil Saqafi sebagai penyokong suaminya yang "paling dekat dan paling sabar".

 Kematian 
Saqafi meninggal dunia di Tehran pada 21 Mac 2009 ketika usia 93 tahun, berikutan sakit yang berpanjangan. Beribu-ribu menghadiri pengebumiannya ketika itu di Universiti Tehran, termasuklah Pemimpin Tertinggi Ali Khamenei serta Presiden Mahmoud Ahmadinejad. Saqafi telah dikebumikan di sebelah suami dan anaknya di sebuah makam di Behesht-e Zahra.

 Rujukan 

 Pautan luar 



Kategori:Kematian 2009
Kategori:Kelahiran 1910-an
Kategori:Iran